PARAS ON VIELÄ EDESSÄ
LUONNOLLISIA RATKAISUJA HENGELLISIIN ONGELMIIN 3/3
Isä, kiitos läsnäolostasi. Tiedämme, että olet täällä, Pyhä Henki.
Ihmiset toivat Sinut mukanaan, koska asut omiesi sydämissä.
Uskon, että haluat tänään tehdä jotain tärkeää ihmisten sydämissä.
Kiitos, Isä, että kaikki meistä, kuuluisimmasta vähiten tunnettuun, -
ovat Sinulle tärkeitä. Sinulla on suunnitelma jokaista meitä varten.
Puhun heidän elämäänsä Sinun tahtoasi, sanaasi ja elämääsi.
Kiitos, että saamme suuren kunnian kokoontua Kuningas Jeesuksen luo.
Väkevässä nimessäsi, aamen, aamen.
Mahtavaa! Istukaa, olkaa hyvät.
Olen viime aikoina puhunut käytännön ratkaisuista hengellisiin ongelmiin.
Kristuksen mielenlaadun löytäminen ja Jumalan läsnäolon kokeminen -
ovat esimerkkejä ongelmista, jotka minusta ovat hengellisiä.
Avio-ongelmat tai rahahuolet taas ovat käytännön ongelmia.
Monesti tarvitsemme hengellisiä vastauksia käytännön ongelmiin, -
mutta joskus hengellisiin ongelmiin voi olla käytännöllisiä ratkaisuja.
Kuten tiedämme, Jumalalla on meille suuri suunnitelma.
Jakeessa Ef. 3:20 kerrotaan Hänen voimansa vaikutuksesta meissä.
Kuitenkin me uskovat joko yksilöinä tai seurakuntana -
saatamme elää pienempää elämää kuin mitä Jumala on tarkoittanut.
Toiset taas rukoilevat ja etsivät Herraa kaikella voimallaan.
Rukous on toki voimallista ja tärkeää. En yritä vähätellä sitä.
Olisi todella ylimielistä yrittää selvitä ilman rukousta.
Usein meidän on kuitenkin lisäksi otettava konkreettisia askeleita.
Nuorena miehenä halusin saarnaajaksi ja pastoriksi -
ja haaveilin seurakunnan perusta- misesta. Mitä siis tein 18-vuotiaana?
Menin raamattukouluun. Se ei ehkä kuulosta kovin ihmeelliseltä, -
mutta siihen liittyi uhrauksia, sillä ystäväni valitsivat toisin.
Aloitin raamattukoulun 44 vuotta sitten vuonna 1972.
Joku voi ihastella, mitä kaikkea Jumala on elämässäni tehnyt, -
mutta olen 44 vuotta ottanut konkreettisia askeleita, -
ja niiden hedelmä on alkanut näkyä hengellisessä maailmassa.
Usein painotamme joko hengellistä tai luonnollista puolta, -
mutta olisi hyvä nähdä, että ne liittyvät toisiinsa.
On kokonaisia kirkkokuntia, joissa ei uskota lainkaan -
saarnojen valmisteluun, vaan pastori haluaa vain kuulla, mitä Henki puhuu.
Toiset taas keskittyvät saarnojen valmisteluun liikaakin.
Raamattukoulussani, jota siis kävin vuosina 1972―73, -
oli todella hyvä motto. Sen voisi ottaa myös Hillsong-raamattukouluun.
Se oli: "tieto ja voitelu".
Toiset keskittyvät pelkkään tietoon, toiset taas pelkkään voiteluun, -
mutta niiden yhdistelmässä on voimaa. Olen puhunut itsestäni, -
mutta entä sinun kutsusi? Haluatko toteuttaa hengellisen potentiaalisi?
Sinun täytyy siis ottaa askeleita. Täällä on paljon nuoria.
Miettikää, voisitteko uhrata raamattukoululle muutaman vuoden -
edistääksenne Jumalan suunnitelmaa. Toki sillä on oma hintansa, -
mutta jos ette ole valmiita ottamaan konkreettisia askeleita, -
ette ehkä saa hengellisiä tuloksia.
Moni teistä tuntee pastorimme Brenden Brownin.
Hän ja hänen vaimonsa Jackie ovat upeita ihmisiä.
Hänen uskoontulonsa oli radikaali.
Hänen elämänsä oli sekaisin, kun hän tuli kokoukseemme Sydneyssä.
Hän oli ottanut liikaa huumeita ja luuli kuolevansa saman tien.
Hän pyysi Jumalalta apua, ja paikalle tuli eräs tyttö, joka tunsi hänet -
ja kertoi hänelle Jeesuksesta, ja Brenden tuli uskoon.
Siitä ei ole kovin kauan, ja nykyisin hän on vastuussa -
tilaisuuksistamme Burwoodissa, jossa toiminta on ollut kasvussa.
En edes tiennyt, että hän hoiti niitä. Kukaan ei ollut pyytänyt sitä häneltä.
Viime vuonna Brenden sai vihdoin teologisen tutkintonsa suoritettua.
Häneltä meni siihen 7 vuotta, sillä hän kävi koko ajan töissä -
ja toimi seurakunnassa pastorina.
Hän otti konkreettisia askeleita saadakseen tutkinnon teologiasta -
ja uskoen saavansa hengellisiä tuloksia. Ihailen sitä kovasti.
Olipa Jumalan sinulle antama kutsu mikä tahansa, muista, -
että konkreettiset tekosi voivat edistää Jumalan työtä Hengen maailmassa.
Ymmärrättekö, mistä puhun? Toivon totisesti, että ymmärrätte.
Entä taivaan siunaukset? "...totisesti minä avaan teille taivaan akkunat -
ja vuodatan teille siunausta ylenpalttisesti", Mal. 3:10.
Ehkä teet kaikkia oikeita asioita. Maksat kymmenykset, -
kunnioitat Jumalaa ja asetat Hänet etusijalle elämässäsi, -
mutta lupaukset ylenpalttisesta siunauksesta eivät tunnu toteutuvan.
Moni asettaa Jumalan etusijalle raha-asioissaan, kuten oikein on, -
mutta muitakin asioita pitää ottaa huomioon. Saatamme tehdä -
hengellisen voiman tyhjäksi toimimalla arjessa typerästi.
Ehkä uhraat ja kunnioitat Jumalaa, mutta sinulta vain puuttuu viisautta.
Snl. 2:10―11 "sillä viisaus tulee sydämeesi, -
ja tieto tulee sielullesi suloiseksi, -
taidollisuus on sinua varjeleva ja ymmärrys suojeleva sinut."
Jos vain jokin osa elämästämme on kunnossa ja loput sekaisin, -
emme ehkä saa kokea ylenpalttisia siunauksia. Katsotaan, ettei näin käy.
Voit saada Jumalalta viisautta siihen, mihin kannattaa sijoittaa -
ja kenet ottaa liikekumppaniksi.
Pelkästään se, että joku on uskova, ei tee hänestä hyvää kumppania.
Hän saattaa olla hyvä hengellisessä sodankäynnissä -
mutta surkea liike-elämässä.
Haluan, että seurakuntana olemme hengellisesti vahvoja, -
mutta uskomme Jumalan viisauteen ja hengellisiin periaatteisiin, -
kuten kovaan työhön. Ilman sitä ei pärjää, vaikka kuinka uhraisi.
Monesti kadehdimme muita, mutta emme ole valmiit tekemään -
niin paljon kovaa työtä kuin he, emmekä saa samoja tuloksiakaan.
Haluan kovasti nähdä Jumalan suunnitelman toteutuvan elämässäsi, -
mutta Raamatun mukaan viisauden on tultava sydämeesi.
Pelkkä pään tieto ei riitä. Raamatun mukaan tieto on sielullesi suloista.
Moni polttaa, juo tai syö liikaa, vaikka on kuullut sanottavan, -
ettei se ole viisasta.
Saatat tietää monien asioiden olevan väärin, -
mutta sielusi voi silti haluta niitä. Vasta, kun sielusi haluaa tietoa, -
terve järki alkaa hallita elämässäsi. Tulipa täällä äkkiä hiljaista.
Älkää huoliko, en saarnaa niinkään teille kuin itselleni.
Vuosi sitten painoin 107 kiloa ja ajattelin, että nyt riittää.
Yleensähän olen hoikka poika. Tiedän, että haluatte kuulla tämän.
Seitsemässä viikossa laihdutin 107 kilosta 92 kiloon.
Siinä olivat hyvät uutiset.
Huono uutinen on, että painan nyt jälleen 107 kiloa!
Viisauden on siis tultava sydämeeni ja tiedon oltava suloista sielulleni, -
jotta säilyttäisin itsekurini, -
sillä olen vasta 61-vuotias ja haluan elää vielä pitkään.
Monet suuret hengelliset haasteet alkavat luonnollisilla päätöksillä.
Mitä päätöksiä sinun pitää tehdä, -
jotta luonnollinen elämäsi olisi sellaisessa tilassa, -
että taivaat voisivat avautua -
ja että Jumala voisi antaa sinulle kaiken, mitä on sinulle varannut?
Moni asia alkaa halusta.
Halu johtaa päätökseen, päätös johtaa hyvään asemaan, -
ja se yhdistettynä kärsivällisyyteen voi olla avain Jumalan lupauksiin.
Ehkä Jumala on luvannut sinulle jotain, mutta lupaus ei ole täyttynyt.
Puhutaan tästä hetki. Halu, päätös, asema, kärsivällisyys, lupaus.
Olin vähän alle 18-vuotias, kun aloitin raamattukoulun.
Minulla oli halu palvella Jumalaa, ja se johti päätöksiin, -
joiden ansiosta olen ollut oikeassa paikassa oikeaan aikaan, -
ja koska olen ollut kärsivällinen 44 vuotta, -
olen päässyt kohti lupausta.
Jos et tiedä, mitä haluat tai haluat vain Jumalan siunauksen, -
haluat vähän kaikkea. Kuinka paljon todella haluat sitä?
Minkä hinnan olet valmis maksamaan siitä?
Jos tiedät, mitä haluat, halusi vaikuttaa päätöksiisi, -
ja jos teet oikeita päätöksiä, päädyt olemaan oikeassa paikassa, -
ja jos olet kärsivällinen, -
Raamattu sanoo, että saat periä lupauksen.
Luonnollisia ratkaisuja hengellisiin ongelmiin.
Vielä pari lisää, kuten: Miksi paholainen ahdistaa perhettäni?
Joskus tuntuu, että koko helvetti on perhettäsi vastaan.
Toivottavasti en saarnaa kellekään, mutta Raamattu sanoo selvästi, -
että hengellisiin ongelmiin on luonnollisia ratkaisuja.
1. Piet. 3:7 "Samoin te, miehet, eläkää taidollisesti kukin vaimonne kanssa, -
niinkuin heikomman astian kanssa, ja osoittakaa heille kunnioitusta..."
"Heikompi astia" ei muuten tarkoita huonompaa tai säälittävää, -
vaan viittaa lähinnä lihasvoimaan.
"...koska he ovat elämän armon perillisiä niinkuin tekin; -
etteivät teidän rukouksenne estyisi."
Rukouksesi estyvät, jos et huolehdi vaimostasi.
Luonnollinen ennen hengellistä. Toki suhde voi kaivata Jumalan apuakin.
Joosua oli varma asiastaan. Muut saivat palvella ketä tahtoivat, -
mutta Joosua sanoi: "minä ja minun perheeni palvelemme Herraa."
Huomatkaa, ettei Joosua sanonut: "minä ilman perhettäni".
Hän ei siis aikonut palvella Herraa perheensä kustannuksella.
Hän ei sanonut myöskään: "perheeni ilman minua".
Ennen vanhaan täälläpäin eli Ison-Britannian siirtomaissa -
vanhemmilla oli tapana lähettää lapsensa pyhäkouluun, -
mutta he eivät itse koskaan menneet kirkkoon.
Tämä on siis koko perheen asia, -
ja sen pitää lähteä teistä ja levitä sitten perheeseenne.
Jos haluat nähdä Jumalan toimivan, esimerkki on tärkein.
Jos päätät rakastaa ihmisiä ja tehdä oikeita asioita tässä maailmassa, -
rukouksissasi on yhtäkkiä voimaa eivätkä ne tunnu estetyiltä.
Hyväksynkö sen, että olen saanut anteeksi? Jos ei voi antaa anteeksi, -
ei koskaan ymmärrä anteeksiantoa. Joskus voi olla vaikea uskoa, -
että Jumala antaa meille anteeksi. Joku kysyi Jeesukselta, -
montako kertaa tulisi antaa anteeksi. 70 kertaa 7, vastasi Jeesus, -
ja kertoi vertauksen palvelijasta, joka oli Messagen mukaan -
isännälleen velkaa 100 000 dollaria ja sai velan anteeksi.
Hän pani kuitenkin tilille miehen, joka oli hänelle velkaa 10 dollaria.
Hän ei ymmärtänyt anteeksiantoa. Jos emme osaa antaa anteeksi, -
emme koskaan täysin ymmärrä Jumalan anteeksiantoa.
Silloin palvelemme Jumalaa suorittamalla rangaistuksen pelosta.
Jos emme usko, että Jeesus on jo tehnyt kaiken, alamme suorittaa.
Mitä tulee asioihin, joita näemme, on aina hyvä kysyä itseltämme, -
näemmekö me ne sellaisina kuin ne ovat vai sellaisina kuin itse olemme.
Puhuin Steve Mostonin kanssa.
Hän oli käynyt Arizonassa Flagstaff-nimisessä paikassa, -
jonne Percival Lowell perusti observatorion vuonna 1907.
Lowell oli menestyvä liikemies, -
mutta myös tähtitieteilijä ja varsinainen yleisnero.
Hän perusti observatorion ja keskittyi tutkimaan Marsia.
Hän löysi teleskoopillaan, -
joka oli aikansa huipputasoa, Marsin kanavat. Se oli ihmeellistä.
Hänestä ne olivat liian suoria ollakseen luonnon muovaamia, -
joten avaruusolentojen oli täytynyt käydä kaivamassa ne Marsiin.
New York Times kirjoitti vuonna 1907 etusivullaan -
Percival Lowellin tutkimuksista. Percival. Siinäpä hyvä nimi.
Percy pääsi siis lehden etusivulle.
Kaikki olivat hämmentyneitä löydöstä. Astronomit yrittivät varmistaa sen, -
mutta he eivät nähneet niitä edes Percivalin omalla teleskoopilla.
Lopulta valtio pystytti paljon tehokkaamman teleskoopin.
Kävi ilmi, että Lowell näkikin vain omien silmiensä punaiset verisuonet.
Et ehkä näe asioita sellaisina kuin ne ovat, vaan sellaisina kuin sinä olet.
Mietitään tätä hetki. Kaikki on puhdasta niille, jotka ovat puhtaita, -
mutta toisaalta saastaisille puhtaatkin asiat ovat saastuneita.
Tit. 1:15 "...mutta saastaisille ja uskottomille ei mikään ole puhdasta, -
vaan heidän sekä mielensä että omatuntonsa on saastainen."
He siis näkevät asiat sellaisina kuin he itse ovat. Se käy helposti.
Emme saa kokea anteeksiantoa, jos olemme täynnä arvostelua.
Puhutaan seurakunnastamme. Se on kaukana täydellisestä.
Vuosien varrella olemme tehneet monia virheitä, -
mutta silti seurakuntamme sydän on puhdas, aito ja vilpitön.
Johtajamme ovat ihmisiä, jotka todella etsivät Jumalaa.
Seurakuntamme ei ole täydellinen, mutta sen sydän on puhdas.
Kaikki eivät kuitenkaan näe sitä, koska Raamatun mukaan -
puhtaille kaikki on puhdasta ja saastaisille puhdaskin on saastunutta.
Jos siis haluat kokea Jumalan anteeksiannon ja vaeltaa armossa, -
on todella tärkeää osata käsitellä omaa sydäntämme niin, -
että se olisi puhdas.
Se, että olemme puhtaita, vaikuttaa siihen, miten näemme kaiken muun.
Olen käyttänyt liikaa aikaa.
Minulla on vielä yksi asia. "Miksei Jumala vapauta minua?"
Ehkä elämässäsi on riippuvuuksia ja kahleita, joita et pysty murtamaan, -
ja pyydät Jumalaa päästämään sinut noista synneistä.
Tämä on mielenkiintoinen asia. Kun Raamattu puhuu vapautuksesta, -
näyttää aina olevan kyse asioista, joita emme voi hallita, -
kuten kuivuus, nälänhätä, kulkutaudit, heinäsirkat, myrskyt tai hyökkäykset.
Jumala vapauttaa meidät asioista, jotka tulevat ulkopuoleltamme.
Uskon, että Raamattu opettaa meidät voittamaan asiat, joita voimme hallita.
Pyydätkö Jumalaa päästämään sinut asioista, jotka sinun pitäisi voittaa?
Luonnollinen tulee ennen hengellistä. Mitä pyydät Jumalan ottamaan pois?
Hän on jo varustanut sinut uskolla ja Pyhällä Hengellä, -
joka antaa sinulle kyvyn vastustaa asioita ja varustaa ja vahvistaa sinua.
1. Joh. 5:4 "sillä kaikki, mikä on syn- tynyt Jumalasta, voittaa maailman; -
ja tämä on se voitto, -
joka on maailman voittanut, meidän uskomme."
Päätetään elää voittajina tänä vuonna.
Jumala alkaa vapauttaa sinua, jos alat toimia voittajan asenteella.
Ensin luonnollinen, sitten hengellinen.
Todella monet käytännön valinnoista ja päätöksistä lähtevät asiat -
voivat tuoda elämääsi upeita, taivaallisia ja ihmeellisiä vastauksia.
Raamattu kertoo, että kun Jumala loi taivaan ja maan, kaikki oli hyvää.
Synti on sotkenut asiamme, mutta uskon, että Jeesuksen kautta -
voimme palvella Jumalaa maan päällä niin, että se avaa taivaan ikkunat -
ja tuo meille suorastaan ylenpalttisen Jumalan siunauksen.
Jos uskot sen, sano aamen!
Suurin toiveeni on että ihmisillä olisi läheinen suhde Jeesukseen, -
ja terve ja eloisa suhde muihin ihmisiin.
Kutsun sinut 90 päivän matkalle Live, love, lead -hartauskirjan kanssa.
Toivon, että sen päivittäiset raamatunkohdat ja rukoukset -
antavat toivoa ja voimaa muutokseen.
Olen innoissani "Live, Love, Lead" -opetuspaketista.
Opiskelitpa ystävän kanssa tai ryhmässä, -
tämä opetus ja henkilökohtaiset todistukset vaikuttavat sinuun.
Rukoilen, että sen avulla pääsette elämään Jumalan kutsussa.
Niin kuin kevään kukat nousevat ja puutarha kukoistaa, -
niin Jumala tuo vanhurskauden täyteen kukoistukseensa.
Olen osa globaalia perhettä, ja kasvavaa naisten liikettä.
Teemme yhdessä työtä, kukoistamme paikallamme -
ja löydämme yhdessä paikkamme historiassa.
Löydämme itsemme Hänessä.
Eksyn silmiisi.
Olen puhunut luonnollisista ratkaisuista hengellisiin ongelmiin.
Aloitin tästä aiheesta jo edellisellä kerralla.
Usein tekemisillämme saattaa olla suuri hengellinen vaikutus.
Kiitos seurastanne. Siunausta ja nähdään taas.
Ja jos se korottaa Sinua lisää, palakoon kaipuusi minussa
Ota tuo ääni omaksesi ikuisesti: sydän ja taivas laulavat yhdessä
Laulamme: Nimesi on pyhä
Ja jos se korottaa Sinua lisää, palakoon kaipuusi minussa
Laulamme: Nimesi on arvollinen
Ja heitän heikkouteni -
Sinun suuruuteesi, -
jos tämä murtunut sydän on kaikki, mitä haluat
Laulamme: Pyhä!
Taivaan kaltainen sydän
Laulamme: Pyhä!
Jumala on Kaikkivaltias
Sydämemme huutaa
Laulamme: Nimesi on pyhä!
Laulamme: Pyhä!
Taivaan kaltainen sydän
Laulamme: Pyhä!
Jumala on Kaikkivaltias
Sydämemme huutaa
Laulamme: Nimesi on pyhä!
Olet kaiken ylistyksen arvoinen
Sillä Sinä olet arvollinen, -
Jeesus, Pelastaja, olet arvollinen
Kuningas ainiaan, -
kuule sieluni huuto, -
kun laulan: nimesi on pyhä!
Laulamme: Pyhä!
Taivaan kaltainen sydän
Laulamme: Pyhä!
Jumala on Kaikkivaltias
Sydämemme huutaa
Laulamme: Nimesi on pyhä!
Laulamme: Pyhä!
Taivaan kaltainen sydän
Laulamme: Pyhä!
Jumala on Kaikkivaltias
Sydämemme huutaa
Laulamme: Nimesi on pyhä!
Laulamme: Pyhä!
Taivaan kaltainen sydän
Laulamme: Pyhä!
Jumala on Kaikkivaltias
Sydämemme huutaa
Laulamme: Nimesi on pyhä!
Nimesi on pyhä!
Suomennos: Anni Lähteenmäki